เซอร์เก้ สเมอร์นอฟ

* ซีซั่น 1
* ซีซั่น 2

**เซอร์เก้ สเมอร์นอฟ** (อังกฤษ: Sergei Smirnov, ญี่ปุ่น: セルゲイ・スミルノフ, โรมาจิ: *Serugei Sumirunofu*) ผู้ได้รับฉายาว่า "**หมีคะนองศึกแห่งรัสเซีย** (อังกฤษ: Wild Bear of Russia, ญี่ปุ่น: ロシアの荒熊, โรมาจิ: *Roshia no ara kuma*)" เป็นตัวละครหลักที่ปรากฏในโมบิลสูทกันดั้มดับเบิ้ลโอ เขาเป็นผู้บัญชาการของสหพันธ์ปฏิรูปมนุษยชาติและเป็นหัวหน้าของหน่วยโชบุ หลังจากการก่อตั้งของสหพันธ์โลก เขาก็ได้กลายเป็นผู้บัญชาการของกองทัพ

## บุคคลและตัวละคร

เซอร์เก้เป็นบุคคลที่มีชื่อเสียงและน่าเคารพนับถือคนนึง ปฏิบัติตามคำสั่งโดยไม่มีคำถามใดและแสดงความทุ่มเทต่อภารกิจของเขา บางครั้งเขามีข้อสงสัยเกี่ยวกับงานที่วางไว้ก่อน แต่เขาแสดงให้เห็นว่าจะทำงานให้สำเร็จไม่ว่าภารกิจจะเป็นอย่างไร เซอร์เก้เป็นคนรอบคอบและไม่ปักใจเชื่ออะไรง่ายๆจนกว่าจะได้เห็นด้วยตาตัวเอง ทำให้เขาได้รับความไว้วางใจจากทั้งลูกน้องและผู้บังคับบัญชา

เขาเชื่อมั่นว่าความสำคัญอันดับแรกของทหารคือการปกป้องประชาชน ความเชื่อมั่นที่นำไปสู่การเสียชีวิตของฮอลลี่ สเมอร์นอฟภรรยาของเขาและการตัดขาดความสัมพันธ์กับอังเดรลูกชายของเขา นั่นเป็นเพราะเขาพยายามมากเกินไป และมันก็ไม่ใช่เรื่องยากเลยในการจินตนาการว่าหากเขาเปลี่ยนแผนการเพื่อช่วยเธอ จะต้องเสียสละจำนวนคนมากขึ้นอีกเท่าไหร่ บางทีอาจเป็นเพราะอดีตนี้เองที่เขาสนใจในโซม่า พีริส ตั้งแต่เธอได้รับมอบหมายให้อยู่สังกัดหน่วยเขา ทั้งสองมีความผูกพันที่มากกว่าแค่ลูกน้องและผู้บังคับบัญชา เขาเสนอที่จะรับเธอไปเลี้ยงเป็นลูกบุญธรรม แต่หลังจากที่โซม่าฟื้นความทรงจำเดิมของเธอเป็นมารี เขาจึงตัดสินใจมอบเธอให้กับอาเลลูย่า ฮาปทิซึมเพื่อให้เธอมีความสุข

## ทักษะและความสามารถ

เซอร์เก้เป็นทหารผ่านศึกที่มีประสบการณ์ต่อสู้ในสนามรบมาอย่างโชกโชน โดยเห็นได้จากรอยแผลเป็นขนาดใหญ่บริเวณตาซ้ายของเขา เขามีทักษะในการบังคับโมบิลสูทได้อย่างยอดเยี่ยมและความสามารถในการวางแผนของเขาทำให้เขาได้รับสมญานาม "หมีคะนองศึกแห่งรัสเซีย"

## หุ่นที่เคยขับ

* MSJ-06II-ET เที่ยเหรินสเปซคอมมานเดอร์ไทป์
* MSJ-06II-C เที่ยเหรินไฮโมบิลิตี้ไทป์
	+ MSJ-06II-C/BT เที่ยเหรินไฮโมบิลิตี้คอมมานเดอร์ไทป์ B
* GNX-603T GN-X
* GNX-609T GN-XIII (ESF ไทป์)
* MSJ-06III-A เที่ยเหริน ออล รีเจี้ยนไทป์

## แกลเลอรี่

### ออฟฟิเชี่ยลเว็บไซต์

ซีซั่น 1ชุดนักบินหน่วยโชบุ GN-Xซีซั่น 2ชุดนักบิน (ซีซั่น 2)

## เกร็ดความรู้

* ชื่อของเซอร์เก้ สเมอร์นอฟอาจมาจาก **Sergei Mikhailovich Smirnov** (รัสเซีย: Серге́й Михайлович Смирнов) เป็นเจ้าหน้าที่ข่าวกรองชาวรัสเซียที่เกษียณอายุ ซึ่งอาชีพการงานสิ้นสุดลงด้วยการดำรงตำแหน่งรองผู้อำนวยการคนแรกของหน่วยความมั่นคงกลาง (FSB) เป็นเวลา 17 ปี เขาได้รับแต่งตั้งให้เป็นนายพลแห่งกองทัพบกในปี ค.ศ. 2006

* คำว่า **Smirnov** (รัสเซีย: Смирнов) เป็นหนึ่งในสองนามสกุลที่พบบ่อยที่สุดในรัสเซีย มาจากคำคุณศัพท์ชื่อเล่น smirnyj (รัสเซีย: смирный) ซึ่งแปลว่า "เงียบ, สงบนิ่ง, อ่อนโยน"

* ในโมบิลสูทกันดั้มดับเบิ้ลโอ เดอะ มูฟวี่ ในฉากที่มีการฉายภาพยนตร์ Celestial Being ในฉากบนยานของคาตารอน มีผู้บัญชาการอีกคนที่เป็น "หมี" ซึ่งสวมเครื่องแบบของสหพันธ์ปฏิรูปอยู่ ซึ่งอาจเป็นการอ้างอิงถึงฉายา "หมีคะนองศึกแห่งรัสเซีย" ของเซอร์เก้

* ผลงานอื่นๆ ที่เป็นที่รู้จักของอุนโช อิชิสึกะ ผู้ให้เสียงพากย์เซอร์เก้ สเมอร์นอฟ ได้แก่
	+ **โจเซฟ โจสตาร์** จากโจโจ้ ล่าข้ามศตวรรษ ภาค 3
	+ **พลเรือเอกคิซารุ** จากวันพีซ
	+ **มิสเตอร์ซาตาน** จากซีรี่ย์ดราก้อนบอล
	+ **ด็อกเตอร์โอกิโดะ** จากซีรี่ย์โปเกม่อน
	+ **แวน โอเอนไฮม์** จากแขนกลคนแปรธาตุ
	+ **แม็คเมอร์โด บาริสตั้น** จากโมบิลสูทกันดั้ม ไอออนบลัดออร์แฟนส์
	+ **โยเน็ม เคิร์ก** จากโมบิลสูทกันดั้มยูนิคอร์น

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)